הלילה.
עולם אפלולי שמסתיר יותר ממחצית מהחיות בכוכב שלנו.
עד כה, מצלמות סיפקו רק הצצה לחייהן.
אבל בעזרת טכנולוגיה של הדור הבא,
אנחנו יכולים לראות את הלילה בבהירות של אור יום.
עם מצלמות רגישות פי 100 מהעין האנושית...
אנחנו יכולים לראות כעת את יופיו של הלילה...
בצבע.
נופים זרים.
יצורים מוזרים שהחשכה מעוררת לחיים.
התנהגויות שטרם נראו.
כעת אנחנו יכולים לעקוב אחרי חייהן של החיות
בשממה האמיתית האחרונה של כדור הארץ.
הלילה.
שקיעה מעל חוף השלדים שבנמיביה.
- קריינות: טום הידלסטון -
מקום שבו המדבר האפריקאי פוגש את האוקיינוס האטלנטי.
המקום נראה חסר חיים.
אבל במשך חודשים אחדים מדי שנה,
משתלטים על החופים האלה אורחים ימיים.
דובי ים הכף.
מדי אביב, יותר מחצי מיליון עולים לחוף כדי להתרבות.
זה נראה כמו המקום המושלם לגדל בו גורים שזה עתה נולדו.
כשהוא בן כמה שבועות בלבד...
הגור הזה עדיין תלוי לחלוטין באימא שלו.
בארבעת החודשים הראשונים
הוא ניזון רק מהחלב עתיר הקלוריות שלה.
אבל הנקה של גור רעב זאת עבודה מתישה.
אז האימהות חייבות לשוב לאוקיינוס בקביעות כדי לאכול,
תכופות למשך ימים שלמים.
ומשאירות את הגורים שלהן...
לבד בבית.
אבל הדמדומים הם זמן מסוכן.
צמד תנים שחורי-גב.
ללא האימהות שיגנו עליהם...
הגורים חייבים להסתדר בכוחות עצמם.
שיניים חדות הן ההגנה היחידה שלהם.
באור יום, הגורים מצליחים בדרך כלל להדוף את התנים.
אבל כשהאור נחלש, היוצרות מתהפכות.
אחרי רדת החשכה, התנים ייהנו מגורם ההפתעה.
עבור הגורים הצעירים האלה, זה יהיה לילה ארוך ומסוכן.
מעולם לא הצלחנו לראות את הדרמות
שמתרחשות לאורך קו החוף הזה אחרי החשכה.
אבל כעת, טכנולוגיה חדשה...
מאפשרת לנו לחשוף את התעלומות שלו...
כפי שלא נחשפו מעולם.
בשעות הראשונות אחרי רדת החשכה המושבה רועשת מאוד.
בתוך כל המהומה, גור בודד קורא לאימא שלו.
אבל המבוגרים לא מציעים לו נחמה.
דובי ים הכף דואגים רק לגורים שלהם.
הוא חייב להסתדר לבד.
אבל למרבה המזל, החוף מלא בגורים שהאימהות שלהן יצאו לדוג.
תחת אור הירח, הם מתקבצים יחד ויוצרים מעין "חדר ילדים".
זה הסיכוי הטוב ביותר של הצעירים להישאר מוגנים.
ובלילה יש להם סיבה טובה להיות זהירים.
על החוף יש שרידי ספינה שנבלעה ע"י החול.
כעת היא משמשת כמאורה ללהקת התנים החזקה ביותר בחוף.
יותר מ-95 אחוזים מהתזונה שלהם
מתבססים על דבר אחד, גורים של דובי ים.
היללות המטרידות האלה הן קריאת קרב הקוראת לפתוח בציד.
כשזה מצולם לראשונה אי פעם,
מצלמות עוקבות אחרי פשיטה לילית של התנים.
דובי הים הבוגרים גדולים מדי בשבילם.
אז הלהקה מתגנבת ללב המושבה ומחפשת גורים.
עבור העיניים שלנו...
הגורים מסתתרים בחשכה.
אבל לתנים יש ראיית לילה מעולה...
שמאפשרת להם לחפש כל הזדמנות.
גור ישן.
עם בוגר בקרבת מקום,
הפעם התן נסוג.
אבל גור אחר התרחק מ"חדר הילדים" הבטוח.
והם איתרו אותו.
הסיכוי היחיד שלו הוא להגיע לים,
התן לא ירדוף אחריו לשם.
הוא ניצל עם הרבה מזל.
הרחק מהגלים...
צלילים מוזרים בוקעים מהמדבר.
לאחר שהסתתרו מפני חום השמש הקופחת כל היום,
הלילות הקרירים יותר הם הזמן שבו שוכני מדבר קטנים מגיחים מתוך מחילותיהם.
זכר של שממית נובחת, מחפש אהבה.
אבל בחשכה, קשה למצוא בת זוג.
אז הוא נובח.
הנקבה הזו אוהבת את מה שהיא שומעת.
אבל כדי ללכת בעקבות לבה...
היא חייבת לסכן את חייה.
עכביש ליידי לבנה.
צייד שממיות...
עם נשיכה ארסית קטלנית.
בחשכה המוחלטת, העכביש מאתר טרף באמצעות תנודות זעירות בחול.
היא מהירה מדי עבור העכביש, שנסוג לתוך המסתור התת-קרקעי שלו.
עבור השממית הנובחת, למצוא אהבה זה עסק מסוכן.
אבל זה שווה את ההימור.
בלילה, קו החוף המדברי הזה מסתיר הפתעות נוספות.
החול לא בלע רק ספינות...
אלא גם עיירות שלמות.
עיירת כורים ישנה ונטושה...
רדופה על ידי רוחות לילה מוזרות.
צבוע חום, המוכר למקומיים כזאב חופים.
זאת הפעם הראשונה שאנחנו מצליחים לראות
את חיי הלילה של החיות האלה.
שרידים של קזינו נטוש מספקים מאורה למשפחה קטנה.
אימא...
ושתי הבנות שלה, נקבות צבוע בנות עשרה.
הצעירות לא אכלו כל היום.
הן רעבות.
ועצבניות.
הקרב הלילי המוזר הזה ידוע כהיאבקות-אפים.
זאת הדרך של צבועים צעירים לבחון זה את כוחו של זה.
בזמן שהן נאבקות, האימא היא זו שצריכה לספק מזון.
צבועים חומים נחשבים לאוכלי נבלות.
אבל ברצועת החוף הזאת, הם למדו גם לצוד...
גורים של דובי ים.
כעת, לראשונה אי פעם,
אנחנו יכולים לחשוף כיצד החשכה עוזרת להם ללכוד את טרפם.
ללא המצלמות שלנו...
כמעט בלתי אפשרי לזהות את הצבועה.
היא מסתתרת בין הצללים...
היא לא רודפת אחרי דובי הים...
היא מחכה שדובי הים יבואו אליה.
הם מחוץ לטווח שלה.
אבל התנאים עומדים להשתנות לטובתה של הצבועה.
בשעות שאחרי חצות,
ערפל כבד מגיע מהאוקיינוס ומסתיר את הירח.
כעת קשה לדובי הים יותר מאי פעם לראות את הצבועה.
היא מתמקמת מחדש בין הסלעים...
ומחכה.
סוף סוף, המטרה המושלמת.
הלסתות החזקות שלה מסיימות את העבודה.
הטרף מושך עד מהרה תשומת לב לא רצויה.
התנים, עדיין נואשים למזון, מקיפים אותה עם יתרון של 20 ל-1.
אבל אפילו להקה שלמה לא מהווה יריב לציידת הלילה החזקה הזו.
הציד הלילה הסתיים.
כשמופיע אור ראשון של שחר...
להקת התנים שבה למאורה שלה בשרידי הספינה.
ומושבת דובי הים מתחילה להתעורר לחיים.
על ידי כך שהצטופפו יחד, הרוב הגדול שרד את הלילה.
וגור אחד שומע קריאה שהוא מזהה.
אימא חזרה.
הוא סוף סוף יכול לאכול.
בעוד חודשים אחדים, הגורים יהיו גדולים מספיק כדי לעזוב את החופים האלה...
ולהתחיל את הפרק הבא של חייהם בים.
וחוף השלדים שבנמיביה יהיה שוב שליו.
- כדור הארץ בלילה -
- מצולם בחושך -
האתגר הקשה ביותר שניצב בפני צוות "כדור הארץ בלילה"
היה לצלם את הצבוע החום החמקמק,
מה שאילץ אותם להיכנס באומץ לתוך עיירת רפאים נטושה.
אנחנו האנשים היחידים ברדיוס של ק"מ רבים.
- קארינה תומס עוזרת מפיק -
ומפחיד למדי כאן בלילה.
והתחושה המפחידה התעצמה
כשהם נתקלו פנים אל פנים בצבוע גדול.
קרוב כל כך.
איש לא ידע למה לצפות מהטורפים האלה בלילה,
אפילו לא מדענית הצבועים, ד"ר אינגריד ויזל.
עקבתי אחריהם במשך שנים בשעות היום.
- ד"ר אינגריד ויזל פרויקט הצבוע החום -
אבל ההתנהגות בלילה עשויה להיות שונה.
אני נרגשת מאוד לראות את הסרטים האלה.
רחפן עם ראיית לילה אפשר לצוות לסרוק את הבניינים ההרוסים
ולאתר את המקומות הטובים ביותר להצבת המצלמות שלהם.
הם מצאו מאורה בקזינו של העיירה הישנה.
מדהים.
כבר 20 שנה שאני חוקרת את הצבועים כאן,
זאת פעם ראשונה שאני עובדת עם חברת סרטים שיכולה לצלם בלילה.
במהלך מעקב של שבועות אחדים,
הצוות הופתע תכופות מההתנהגויות הליליות של הצבועים.
התנהגויות שאת חלקן אפילו אינגריד לא ראתה מעולם.
וואו, סרטים מדהימים מהלילה הזה.
אני לא מאמינה.
אבל מה שעניין אותה יותר מכל
היה הדרך שבה השכנים של הצבועים, התנים, מצטרפים גם הם לפעילות.
התנים האלה מטרידים את הצבוע.
אני חושבת שזה קורה הרבה יותר בלילה.
תן אחד היה אפילו אמיץ מספיק
כדי לנסות להתגנב לתוך המאורה של הצבועים.
אף פעם לא רעיון טוב.
נחמד לראות מה הם עושים בלילה. זה מיוחד מאוד.
בעזרת מדענים והטכנולוגיה החדישה ביותר,
הצוות הצליח לתעד רגעים שלא נראו מעולם בעבר
בחייהן של החיות הליליות המסתוריות הללו.
תרגום: גיא רקוביצקי